Kungradas
Kungradas (karakalpak. Qon‘ırat) – miestas vakarų Uzbekistane, Karakalpakijos Respublikoje, Amudarjos deltoje, į šiaurės vakarus nuo Nukuso. Rajono centras. Per miestą eina Turkmenabato-Makato geležinkelis bei Nukuso-Muinako kelias. Veikia oro uostas. Už 8 km į vakarus nuo Kungrado prasideda praktiškai negyvenama Ustiurto plynaukštė. Tekstilės (medvilnės apdirbimo), maisto (pieno), chemijos pramonė. Svarbus dujų paskirstymo centras: per miestą eina dujotiekiai iš Azijos į Europą, veikia Bucharos-Uralo ir Vidurinės Azijos-Centro dujotiekių kompresorių stotys.